**Ochii tăi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Am desfăcut de pe mantaua ploii

Un nasture de cer cu ochi căprui

Și-o să-l cultiv în așternutul foii

Cum n-am făcut cu ochii nimănui.

Găsesc în ei minunile naturii

Ascunse-adânc în fiecare golf,

Sunt răcoroși ca inima pădurii,

Adesea jucăuși precum un dolf.

Simt liniștea din sânul poeziei

Pășind prin fanta irișilor mari,

Ascunzi sub gene oda bucuriei

Și-o fredonezi, în vise, când apari.

- Privirea ta mi-a dăruit tandrețea

Sub care-mi scriu poemele visând,

Trăiesc extrem amorul, cu blândețea

Unei povești nespuse... Până când

Vom sta cu ochii-nchiși sau ce-ntâmplare

Ne va trezi atât cât să trăim

Cu-adevărat iubirea asta mare

Și cât curaj ne-ar trebui să fim

Atlanți nebuni ce poartă poezia

În suflet, pe retina unui vis,

Dar ochii tăi păstrează bucuria

Genezei și-a destinului promis.

Ioan Grigoraș Liliana Trif